# **Tabell Del A**

|  |  |
| --- | --- |
| *Fakultet* | -Kort oppsummering av fakultetets helhetlige vurdering av den langsiktige utviklingen i fakultetets samlede studietilbudsportefølje |
| **AB** | AB-fakultetet vil i sitt langsiktige arbeid ved oppbyggingen av robuste studier og fagmiljø legge vekt på mer enn faren for at undervisningen faller sammen om en faglærer skulle falle fra. Et mål er å bygge opp brede generiske program som gir kompetanse og innsikt som utvikles heller enn erstattes gjennom det som kalles livslang læring. AB-fakultetet ønsker program brede nok til å muliggjøre forsøk, læring og en dynamisk utvikling uten at for trange rammer blir til hinder for en slik utvikling. De ønsker videre program som er brede nok til å gi rom for en bred faglig dialog og et aktiv medansvar for og innflytelse på programmets utvikling.For å skape et grunnlag for en slik utvikling har AB-fakultetet bedt alle programmene om å etablere egne programstrategier. Mens kvalitetsmeldingene i hovedsak fokuserer på å forbedre det som blir gjort i dag, skal en med programstrategien redegjøre for hvordan programmet tar del i og bidrar til fakultetets faglig-strategiske utvikling. AB-fakultetet har vedlagt de planene de har mottatt i 2015Disse planene må så samordnes med fakultetets forskningsstrategier. AB-fakultetets hovedbidrag til samfunnet er gjennom uteksaminerte studenter. Disse skal gjennom et langt yrkesliv bidra som godt kvalifiserte samfunnsborgere og fagfolk. Forskningen skal bidra til dette og kan derfor ikke selv sette dagsorden for AB-fakultetets faglig-strategiske utvikling. Denne må også være basert i utdanningens behov og ikke bare i dagsaktuelle forskningsoppgaver.Disse planene vil så danne grunnlaget for en diskusjon av og evt. utvikling av mer generiske program. Et første steg vil være å sikre at basisutdanningen gir en god allmen basis for videre studier. Dette er ett av spørsmålene som blir behandlet som del av den pågående evalueringen av masterstudiene i arkitektur og i «Sustainable Architecture». Det er også grunnlaget for forslaget om å etablere et 5-årig masterprogram i fysisk planlegging.Basert på dette vil AB-fakultetet på et mer dynamisk grunnlag kunne utvikle oppgave/yrkesrelaterte fordypninger. Disse vil skape bedre grobunn for samarbeidsprosjekt mellom programmene. AB-fakultetet er ennå usikre på hvordan disse fordypningene skal knyttes til / gis spesifikke gradsbenevnelser. Dette har sammenheng med de rettigheter som er knyttet til enkelte grader, hos AB-fakultetet spesielt Master i arkitektur: studenter med denne graden oppnår spesielle rettigheter i yrkeslivet. Dette stiller egne krav til forvaltningen av graden – kriterier, prosedyre, beslutning, myndighet o.l.  |
| **DMF** | DMFs studieprogram har gjennomgående høy kvalitet og relevans, søkertallene er gode til alle tilbud, og fakultetet har relativt lavt frafall. Profesjonsstudiet i medisin er fakultetets største studieprogram. I de kommende årene vil DMF videreutvikle dette studieprogrammet for å svare på nye behov innenfor sektoren. Det kan dessuten bli aktuelt med en økning i opptaksrammen. DMF har i løpet av en tiårsperiode bygd opp flere masterprogram, som i hovedsak har høy samfunns- og arbeidslivsrelevans. Det foreligger ikke konkrete forslag om nye masterprogram i nærmeste fremtid, men fakultetet vil bruke de nærmeste par årene på å vurdere om dagens portefølje er hensiktsmessig organisert. Det kan bli aktuelt med sammenslåinger, og DMF vil også vurdere om noen av dagens 2-årige masterprogram isteden bør tilbys som erfaringsbaserte masterprogram. Fakultetet vil dessuten måtte se på konsekvensene for masterporteføljen med tanke på den kommende fusjonen. Mye av veksten ved DMF vil trolig komme innenfor etter- og videreutdanning. Her er det et stort uutnyttet potensial for flere tilbud rettet mot helse- og velferdstjenestene og helserelatert næringsliv og forvaltning. Fakultetet vil derfor ha fokus på dette området, og vil utarbeide en lokal handlingsplan for EVU. |
| **HF** | **Utviklingen av studieprogramporteføljen ved HF for 2016/2017 og langsiktig utviklingsplan fremover mot 2020** Innenfor utdanning og læringsmiljø er målsettingen å styrke kvaliteten i utdanningen gjennom følgende hovedprioriteringer: * Utvikle en mer robust studieportefølje med tydelig profil (jfr. NTNUs hovedprioritering fremtidsrettede studier
* Bedre profilering (jfr. NTNUs virksomhetsområde formidling og kommunikasjon)
* Økt arbeidslivsrelevans i studiene
* Økt satsing på etter- og videreutdanning
* Benytte muligheter for SAK-samarbeid
* Utvikle og ta i bruk nye lærings- og vurderingsformer (jfr. NTNUs hovedprioritering innovative læringsformer)
* Tettere oppfølging av studentene

**Utviklingstrekk i eksisterende studieprogramportefølje og fremover mot 2020****Oppfølging av studenter og rekruttering**Tettere oppfølging av studentene er en viktig prioritering. Målsettingen med tettere oppfølging av studentene er å øke kvaliteten i utdanningen samt redusere frafallet og bedre gjennomstrømningen. Tettere oppfølging av studentene skal også skje gjennom bedre sammenhenger i studieprogrammene og mer varierte læringsarenaer og læringsformer som gir gode overganger mellom gradsnivåene og fra utdanning til arbeidsliv. Med utgangspunkt i fakultetets strategi og hovedprioriteringer for 2015 og fremover, jobber instituttene med planer for oppfølging av studenter og rekruttering som et ledd i å bedre profileringen av fagtilbudene og å styrke kvaliteten på studiene. I tillegg er dette et sentralt virkemiddel for å sikre inntektsgrunnlaget. **Arbeidslivsrelasjoner** HF har et uttalt mål om å styrke samarbeidet med arbeidslivet og relevante samfunnsaktører og har i 2014 og 2015 jobbet systematisk med styrking av samarbeidet med og forbindelsene til arbeidslivet. Flere studieprogram har aktivt og studieplanfestet samarbeid med arbeidslivet. Fakultetet ser imidlertid at de har et potensiale når det gjelder å spisse studieprogrammene i retning mer aktiv utveksling med arbeidslivet. HFs målsetting frem mot 2020 er å bygge arbeidslivsrelevans inn i studiet, som en parallell til lektorutdanningens kombinasjon av disiplinfag, didaktikk og praksis.**Strukturer og nivå i studieprogramporteføljen** Fakultetet vil vurdere verdien av bachelorgraden, og har startet en diskusjon med instituttene om dette på bakgrunn av endringer i sektoren, søkertall samt forholdet mellom fag og profesjonsfelt. De må vurdere behov og marked innenfor de enkelte studieprogrammene når det gjelder ulike former for differensiering. **HFs rolle i og tilbud til andre deler av det fusjonerte NTNU*** ***Logopedi*:** HiST har relevant og viktig fagmiljø i audiografi og tegnspråk som det kan være aktuelt å inngå samarbeid med.
* ***Medievitenskap og medieteknologi:*** Mulig samarbeid mellom medieteknologimiljøet ved HiG og medievitenskap ved NTNU.
* ***I vårt porteføljenotat viser vi til ulike bidrag og samarbeidsformer:*** Tilbud i fagskriving i norsk og engelsk, norskkurs for utenlandske studenter og ansatte, emner i innovasjon og intraprenørskap, anvendt etikk, ex. phil., emnetilbud til siv.ing.-, og siv.ark.-studenter, ingeniørutdanningene fra de tidligere høyskolene, lærerutdanningene, helsefagutdanningene.

Siden HF har flere studieprogram med få studenter har fakultetet aktivt samarbeid og forpliktende samarbeidsavtale med UiB på master i fransk og tysk. Fakultetet har dessuten ambisjon om økt grad av SAK. Det er potensiale for flere SAK-prosjekter, men nasjonalt har ikke de andre humaniorafakultetene kommet like langt i tenkningen.**Videreutdanning**HF har i dag et bredt videreutdanningstilbud rettet mot lærere, og vil fremover utrede muligheter for tilbud til arbeids- og næringsliv. |
| **IME** | IME-fakultetet planlegger ingen vesentlig dreining av innhold og fokus i sin studieprogramportefølje i årene framover. Fakultetet har nylig hatt en gjennomgang av studietilbudet innen IKT-segmentet, og ønsker å prøve ut de fornyede studieprogrammene over en periode før større endringer blir gjort.IME vurderer å gjøre alle sine 2-årige masterprogrammer om til internasjonale programmer. Noen toårige programmer er nå under vurdering. Man vurderer internasjonale 2-årige studietilbud innen datateknologi på et mer overordnet nivå og masterprogrammet i Information Systems kan på sikt bli erstattet, omstrukturert eller nedlagt. IME planlegger ingen endringer i studieprogramporteføljen fra 2016/2017. Det er nå bestemt at både *Information Systems (INFOSYST)* og *Applied and Engineering Mathematics (MSAPPMA)* vil ha opptak som vanlig i 2016, endringer for disse skjer altså tidligst ved opptak i 2017. |
| **IVT** | Fakultetet ønsker ikke å gjøre noen endringer i de sju femårige studieprogrammene som gis. Samtlige programmer har nylig vært igjennom en større revisjon, og har hatt svært gode søkertall, produserer svært etterspurte og relevante kandidater både til industri og forvaltning, og programmene er tett koblet mot fakultetets forskningsplan. Fakultetet konstaterer at det vil være mer omfattende å gjøre organisatoriske endringer for internasjonale samarbeidsprogrammer som N5T, EM og EM+ og andre, bl.a. pga. avtaler inngått etc., men på noe sikt vil det være mulig å organisere også slike programmer som studieretninger/spesialiseringer i generiske programmer. Dette vil være avhengig av avklaring av punktet over.Det er rimelig å forvente at den forestående fusjonen i betydelig grad vil påvirke både mulighetsrommet og rammebetingelsene for den studieprogramporteføljen som IVT forvalter i dag. Fakultetet vil derfor avvente signaler knyttet til både faglig organisering og faglig plattform i det framtidige NTNU, samtidig som vi vil bidra aktivt i å utforske og utnytte de muligheter på porteføljesiden som fusjonen er ventet å gi.  |
| **NT** | NT-fakultetet ønsker å styrke rekrutteringen til sine 2-årige masterprogram. Tilbudet som gis innenfor disse programmene skal være fundert på robuste fagmiljøer. Studieprogrammene skal være robuste over tid mht. studenttall og fagområdene tilbudt ved fakultetet. Spesialiseringer innenfor studieprogrammet kan komme og gå avhengig av strategiske satsninger og samfunnsbehov. Arbeidsgivere skal være kjent med hvilke kvalifikasjoner en kandidat uteksaminert fra NT-fakultetet innehar, og dette krever en viss stabilitet i programporteføljen fakultetet tilbyr. Fakultetet vil derfor arbeide videre med å se på hvilke muligheter som finnes for å få en programportefølje bestående av mer brede studieprogram som favner spesialiseringer som er samfunnsaktuelle og av strategisk betydning. For øvrige studietilbud er det ikke planer om noen vesentlige endringer, annet enn det som måtte framkomme som følge av periodiske programevalueringer og fusjonsprosessen. |
| **SVT** | NTNU fusjonerer med høgskoler og fakultetet har vedtatt endringer i instituttstruktur. Videre har fakultetet vedtatt ny strategiplan og den langsiktige utvikling av porteføljen er usikker. Det vil imidlertid arbeides med studieprogrammenes størrelse, internasjonalisering av programmene, struktur og innhold i disiplinstudiene og sterkere kobling mellom kvalitetssikring, programporteføljen og budsjettarbeidet |

# **Tabell – Del B**

# **Fakultetenes foreløpige forslag til konkrete endringer innenfor studieprogramporteføljen 2016/2017:**

|  |  |  |  |  |
| --- | --- | --- | --- | --- |
| *Fakultet* | På henholdsvis-Årsstudium- og-Bachelornivå | -Masterprogram og –Profesjonsstudier(våre egne norskspråklige og egne internasjonale studietilbud) | -Eventuelle samarbeidsprogram, nasjonale eller internasjonale, alle typer, med henblikk på oppstart fra og med studieåret 2016/17 | -Kort oppsummering av fakultetets vurdering av de enkelte forslag i henhold til kravspesifikasjonens del A og B |
| **AB** | Ingen endring | * Masterprogram i kunstproduksjon – 2-årig
* Masterprogram i fysisk planlegging - 5 årig
 | Ingen endring | * De nye studiene er innenfor områder som vil styrke og utfylle den faglige bredden og det tverrfaglige samarbeidet både ved NTNU og innen fakultetet. De slik i overensstemmelse med fakultetets langsiktige faglige strategi hvor kultur- og samfunnsforståelse gir bakgrunn for og en sterkere kontekstualisering av skapende arbeid og teknologisk kompetanse. Fakultetet har over tid fokusert mye på relasjonen mellom skapende arbeid og teknologi og i større grad tatt relasjonen til kultur og samfunnsfagene for gitt.
* Med et 5-årig program i fysisk planlegging vil sikre våre studenter innen dette området en mer robust basiskompetanse, ved at vi tar hånd om (sammensetningen av) denne selv ved NTNU.
* Masterstudiet i kunstproduksjon representerer et slikt fordypningsområde som beveger seg både mot teknologi, arkitektur og samfunnsfag.
* Fakultetet anser at begge studier adresserer felt hvor oppgaver, ansvar, behov og muligheter i arbeidsmarkedet er godt dokumentert
 |
| **DMF** | Ingen endring | * MSc in Exercise Physiology and Sport Sciences endrer navn til:

MSc in Exercise Physiology | Ingen endring | * Navneendringer innebærer ingen endringer i studieprogrammets faglige innhold. Vil ha virkning for studenter som tas opp fra og med studieåret 2016/17. Studenter som er tatt opp 2015 eller tidligere får tildelt grad med nåværende navn.
 |
| **HF** | * Bachelorprogrammet dansevitenskap
* Årsstudiet i film- og medievitenskap
 | * Sammenslåing av masterprogrammene i filmvitenskap og medievitenskap til ett felles masterprogram i film- og medievitenskap med to studieretninger i henholdsvis film- og medievitenskap. Vi ser for oss opptak til masterprogrammet, med lokalt veivalg til studieretningene tidlig i første semester.
* Master of Philosophy (M. Phil.) in Linguistics
 | Ingen endring | * Bachelorprogrammet dansevitenskap: Svak rekruttering, i realiteten videreutdanning, få har fullført grad. Et lite robust fagmiljø med to ansatte, hvor fakultetet har prioritert å opprettholde de to masterprogrammene.
* Master of Philosophy (M. Phil.) in Linguistics. Siste opptak høsten 2012, lagt ned med samme begrunnelse som masterprogrammet i lingvistikk: Svak rekruttering og utfasing ved stillingsavgang.
* Sammenslåing av masterprogrammene i filmvitenskap og medievitenskap til et felles masterprogram i film- og medievitenskap med to studieretninger i henholdsvis film- og medievitenskap er et svar på utfordringen om å bygge mer robuste studieprogram med høy faglig kvalitet. Komponenter som «Fagformidling og kommunikasjon» og «Anvendt kulturpolitikk og forvaltning» viser tydelig arbeidslivsrelevans.
* Årsstudiet i film- og medievitenskap vurderes nedlagt fra og med 2016/2017. Ble opprettet med siktemål å være fag 2 i lektorutdanningen.
 |
| **IME** | Ingen endring | Ingen endring | * Videreføring av studieprogrammet Embedded Computing Systems (MSECS) under Erasmus+
 | * Fakultetet støtter forslaget
 |
| **IVT** | Ingen endring | Ingen endring | * Mind – Erasmus Mundus Master’s Programme in Industrial Ecology

Søknad er sendt fra NTNU til årets søknadsrunde under Erasmus+* Nordic Master in Cold Climate Engineering

Programmet er vedtatt opprettet fra og med studieåret 2016/17. | * Kfr rektors brev 20.2.2015
* Se styresak 24/14.
 |
| **NT** | Ingen endring | * Det 5-årige masterprogrammet i materialteknologi (MTMT) blir delvis endret i innhold, men består som studieprogram.
* Det 2-årige masterprogrammet i materialteknologi (MIMT) blir justert i innhold slik at det vil tilsvare de siste årene i det reviderte MTMT-programmet
* Studieretningen Materialkjemi og energiteknologi i det 2-årige masterprogrammet Industriell kjemi og bioteknologi (MIKJ).
* Light Metals, Silicon and Ferroalloy Production (MSLISIFER) nedlegges og erstattes av et nytt og bredere 2-årig internasjonalt masterprogram Master in Materials Science and Engineering (MSMT).
 | Ingen endring | - Forslagene er i henhold til NT-fakultetets mål om å forenkle og tydeliggjøre studietilbudet innenfor NTs fagområder, og skape mer robuste og brede 2-årige masterprogram.  |
| **SVT** | * Årsstudium i samfunnskunnskap
* Emnestudier i samfunns-vitenskapelige fag
 | * Erfaringsbasert master i skolefag
* Master i pedagogikk-studieretning i skoleutvikling
 | Ingen endring | * Et tiltak i NTNUs policy for lærerløftet er å utvikle en fleksibel modell for masterstudier for lærere som kan tilbys i flere fag. Finansieres dels ved egenbetaling og del ved tilskudd gjennom IFM.
* Nedgang i søkning og årsstudiene passer ikke inn i fakultetets bachelormodell
 |

**Fargekoder:**

*Opprettelser - Mulige opprettelser (avh. av f.eks. ekstern innvilgning) - Nedleggelser - Omlegginger og navneendringer.*

Styret vedtar tillatelser til opprettelser og nedleggelser av studieprogrammer (studieforskriftens § 13-1), mens fakultetene selv eller bemyndighet forvaltningsutvalg fastsetter studieretninger under de respektive studieprogrammene.

Rektor vedtar tillatelser til opprettelser og nedleggelser av årsstudier (studieforskriftens § 13 a).

# **Tabell Del C**

|  |  |
| --- | --- |
| *Fakultet* | -Mulige sammenslåinger gitt at de gjeldende føringer vi har angående gradsbenevnelser og –tildelinger på teknologiområdet ikke hadde foreligget (jfr. pkt. 1.3 og 3.1 i Handlingsromrapporten av 18/6-14). |
| **AB** | Ingen kommentarer |
| **DMF** | MSc in Public Health; Her er det en engelskspråklig studieretning (Global Health) per i dag. Fra 2017/2018 kan det bli aktuelt med ytterligere en studieretning. Det er sannsynligvis mest hensiktsmessig om denne tilbys på norsk. Dersom det ikke blir aktuelt å tilby de to retningene under samme paraply, vil vi vurdere å opprette et nytt norskspråklig studieprogram isteden. |
| **HF** | Ingen kommentarer |
| **IME** | Foreløpig ingen konkrete forslag til sammenslåinger, men det kan eventuelt bli en sammenslåing av:* Energibruk og energiplanlegging (MIENERG) med Electric Power Engineering (MSELPOWER)
* Information systems (MSINFOSYST) med det to-årige siv.ing. programmet i Datateknologi (MIDT) ev. med (MIT)
 |
| **IVT** | Fakultetet konstaterer at det vil være mulig ut fra en faglig vurdering å slå sammen flere nasjonale og internasjonale toårige masterprogrammer som:* Bygg- og miljøteknikk (MIBYGG), Geotechnics and Geohazards (MSGEOTECH) og Hydropower Development (MSB1)
* Petroleum (MIPETR), Petroleum Engineering (MSG1) og Petroleum Geosciences (MSG2)
* Produktutvikling og produksjon (MIPROD) og RAMS (MSRAMS)
* Marin teknikk (MIMART) og Marine Technology (MSN1)
 |
| **NT** | På sikt kan det være aktuelt å slå sammen:* MIMT og det nye MSMT om handlingsrommet mht gradsbenevnelser og gradstildeling kan endres.
* MSCHEMENG (Chemical Engineering) og MSPOLYTECH (Polymer Technology) under forutsetning av endringer i nasjonalt regelverk og rapporteringsrutiner.
* MSMACODEV (Marine Coastal Development) og MSAQFOOD (Aquatic Food Production – Safety and Quality) under forutsetning av endringer i nasjonalt regelverk og rapporteringsrutiner.
 |
| **SVT** | Ingen kommentarer |